
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 1139 

30 Δεκεμβρίου 1997 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Παρακατάθεσης αποζημιώσεων ακινήτων που έχουν 
απαλλοτριωθεΐ με την Κ.Υ.Α. 1053621/90 ΦΕΚ 
490Δ/90 . 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέας της πρόσοψης κτιρίου 
στη Φλώρινα και επί της οδού Μ. Αλεξάνδρου 60 και 
καθορισμός ειδικών όρων και περιορισμών δόμησής 
του, φερομένου ως ιδιοκτησίας Γεωργίου Δό- 
σιου» . 

Τροποποίηση ορίων οικισμού Λυκοστάνης Κοινότητας 
Πολυλόφου Ιωαννίνων, με πληθυσμό κάτω των 
2.000 κατοίκων. 

Επέκταση ρυμοτομικού σχεδίου σε οριοθετημένη πε¬ 
ριοχή του οικισμού Χριστού Ν. Σερρών . 

ΑΝΑΚΟΙΝΩΣΕΙΣ 

Γνωστοποίηση παρακατάθεσης αποζημίωσης έκτασης 
που απαλλοτριώθηκε λόγω προσκύρωσης στον 
Δήμο Αμαρουσίου υπέρ Αικατερίνης συζ. Γεωργ. 
Κωλέττη . 


ΑΠ ΑΛΛΟΤΡΙΩΣ ΕΙΣ 

ΑΝΑΚΟΙΝΩΣΕΙΣ 

Αριθ. Δ12/0/36540 (1) 

Παρακατάθεσης αποζημιώσεων ακινήτων που έχουν απαλλο- 
τριωθεί με την Κ.Υ.Α. 1053621/90 ΦΕΚ 490Δ/90. 

Ο ΥΠΟΥΡΓΟΣ ΠΕΡΙΒ/ΝΤΟΣ ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν.Δ/τος 797/71 «περί Αναγκαστι¬ 
κών Απαλλοτριώσεων» (ΦΕΚ 1Α/71). 


2. Τις διατάξεις του Π.Δ. 69/88 «περί Οργανισμού της 
Γ.Γ.Δ.Ε.» ΦΕΚ 28Α. 


3. Την εξουσιοδοτική απόφαση του Υπουργού ΠΕΧΩΔΕ 
Δ17/01 /79/Φ.2.2.1/24.8.1989 ΦΕΚ 666 Β\ 

1 

4. Τον πίνακα υπολογισμού και παρακατάθεσης των 
αποζημιώσεων με ημερομηνία 13.11.1997 που καθορί¬ 
στηκαν με την απόφαση για ακίνητα που απαλλοτριώθη- 
καν με την Κ.Υ.Α. Οικονομικών και ΠΕΧΩΔΕ 1053621/90 
ΦΕΚ 490Δ/90 τ. Δ' για τη διάνοιξη της Λεωφ. Σταυρού - 
Ελευσίνας στο τμήμα της από χ.θ. 54900 μέχρι χ.θ. 6 + 
900 στο Δήμο Γέρακα, ειδοποιούμε τα πρόσωπα που 

2 έχουν ή αξιώνουν εμπράγματα δικαιώματα στα παραπάνω 
ακίνητο· ότι η αποζημίωση των εκτάσεων που έχουν απαλ¬ 
λοτριωθεί και των επικειμένων τους όπως σημειώνονται 

3 στα σχετικά κτηματολόγια, έχει κατατεθεί στο Ταμείο Πα¬ 
ρακαταθηκών και Δανείων, ύστερα από συμψηφισμό των 

4 δικαιωμάτων και υποχρεώσεων, με την έκδοση του γραμ¬ 
ματίου παρακαταθήκης Νο 4014/10.12.1997 για συνο¬ 
λικό ποσό δρχ. 10.325.000. 

Η παρακατάθεση της αποζημίωσης έγινε υπέρ των φε- 
ρομένων ιδιοκτητών και θα καταβληθεί μόνο στα πρόσωπα 
που θα αναγνωριστούν δικαιούχοι, σύμφωνα με τις κείμε¬ 
νες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Δεκεμβρίου 1997 

Με εντολή Νομάρχη 
Η Τμηματάρχης 
ΕΛΕΝΗ ΔΗΜΗΤΡΙΟΥ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 6376 (2) 

Χαρακτηρισμός ως διατηρητέας της πρόσοψης κτιρίου 
στη Φλώρινα και επί της οδού Μ. Αλεξάνδρου 60 και 
καθορισμός ειδικών όρων και περιορισμών δόμησής 
του, φερομένου ως ιδιοκτησίας Γεωργίου Δόσιου». 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

Του Ν. 1577/1985 (ΦΕΚ 210 Α’) «Γενικός Οικοδομικός 
Κανονισμός» και ειδικότερα των άρθρων 3 και 4 αυτού, 
όπως τροποποιήηκε μεταγενέστερα (άρθρο 1 Ν. 1772/ 
1988 ΦΕΚ 91 Α’). 

Των Π.Δ/των 358/1986 (ΦΕΚ 158 Α’), 92/1987 (ΦΕΚ 
51 Α’) και 492/1988 (ΦΕΚ 224 Α’) για τις αρμοδιότητες 
και τον οργανισμό του Υπουργείου Βόρειας Ελλάδας, 
αντίστοιχα. 

2. Την απόφαση Υ 704/19.8.1988 (ΦΕΚ 575 Β’) του 
Πρωθυπουργού, για τη μετονομασία του Υπουργείου Βό¬ 
ρειας Ελλάδας σε Υπουργείο Μακεδονίας - Θράκης. 

3. Την από 29 Οκτωβρίου 1997 αιτιολογική έκθεση της 
Δ/νσης Πολιτισμού του Υπουργείου Μακεδονίας - Θρά¬ 
κης. 

4. Την από 13 Νοεμβρίου απάντηση (αίτηση) του Γεωρ¬ 
γίου Δοσίου, φερομένου ως ιδιοκτήτη, με την οποία δηλώ¬ 
νει ότι συμφωνεί με το χαρακτηρισμό της όψης του κτιρίου 
ως διατηρητέας, αποφασίζουμε: 

1. Χαρακτηρίζουμε ως διατηρητέα την πρόσοψη του 
κτιρίου που βρίσκεται στη Φλώρινα και επί της οδού Μ. 
Αλεξάνδρου 60 φερομένου ως ιδιοκτησίας Γεωργίου Δο¬ 
σίου, όπως φαίνεται στο συνημμένο τοπογραφικό διά¬ 
γραμμα σε κλίμακα 1:2000 που θεωρήθηκε από τη Δ/νση 
Πολιτισμού του Υ.ΜΑ.Θ. και που σε σμίκρυνση αντίτυπό 
του δημοσιεύεται με την απόφαση αυτή, για τους παρα¬ 
κάτω κυρίως λόγους: 

α) Η όψη του κτιρίου έχει ενδιαφέρουσα αισθητική αξία 
ως τμήμα του μετώπου των παραδοσιακών κτιρίων που 
βρίσκονται στην οδό Μ. Αλεξάνδρου. 

β) Αποτελεί μέρος του αστικού τοπίου του κέντρου της 
Φλώρινας και ιδιαίτερα της οδού Μ. Αλεξάνδρου, το οποίο 


ως παραδοσιακό σύνολο έχει σημαντική αρχιτεκτονική και 
πολεοδομική αξία. 

γ) Η όψη αυτή καθ' αυτή συνδιάζει αρμονικά διάφορα 
αρχιτεκτονικά στοιχεία, τα οποία δίδουν στο κτίριο σημα¬ 
ντικό μορφολογικό ενδιαφέρον και αισθητική αξία. 

2 Στη χαρακτηριζόμενη ως διατηρητέα όψη του κτιρίου 
απαγορεύεται κάθε αφαίρεση, αλλοίωση ή καταστροφή 
των επί μέρους αρχιτεκτονικών και διακοσμητικών στοι¬ 
χείων της. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ανακατασκευή, η στατική ενίσχυση και η 
εσωτερική διαρρύθμιση του κτιρίου, εφ' όσον δεν αλλοιώ¬ 
νεται ο γενικός αρχιτεκτονικός χαρακτήρας της όψης του. 

4. Απαγορεύεται η τοποθέτηση κάθε είδους επιγραφών 
και διαφημήσεων σε οποιαδήποτε θέση της όψης του κτι¬ 
ρίου. Επιτρέπεται μόνο η τοποθέτηση επιγραφών μικρών 
διαστάσεων στην Ελληνική γλώσσα, που να πληροφορούν 
για τη χρήση των χώρων του κτιρίου. 

5. Για οποιαδήποτε παρέμβαση στην όψη του κτιρίου, 
όπως και για την τοποθέτηση επιγραφών, απαιτείται η 
έγκριση της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ) και της Δ/νσής Πολ/μού του ΥΜΑΘ. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμβου¬ 
λίου της Επικρατείας, εντός προθεσμίας εξήντα (60) ημε¬ 
ρών, αρχομένης από της επομένης της δημοσιεύσεώς της 
στην Εφημερίδα της Κυβερνήσεως, σύμφωνα με τις δια¬ 
τάξεις του άρθρου 46 του Ν.Δ. 170/1973 (ΦΕΚ 229 Α’), 
όπως αυτό αντικαταστάθηκε από το άρθρο 28 του Ν. 702/ 
1977 (ΦΕΚ 268 Α’). 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
Προϋπολογισμού ούτε του Προϋπολογισμού του οικείου 
Ο.Τ.Α. 

8. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 3 Δεκεμβρίου 1997 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 

Αριθ. 8212 (3) 

Τροποποίηση ορίων οικισμού Λυκοστάνης Κοινότητας 
Πολυλόφου Ιωαννίνων, με πληθυσμό κάτω των 2.000 
κατοίκων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Π.Δ/τος 24.4.1985 (ΦΕΚ 181 Δ') 
«περί τρόπου καθορισμού ορίων οικισμών της χώρας μέχρι 
2.000 κατ. κατηγορίες αυτών και καθορισμού όρων και 
περιορισμών δόμησης και όπως τροποποιήθηκαν από το 
Π.Δ/γμα 14.2.198>{ΦΕΚ 133 Δ'). 

2. Του Ν. 2218/3.6.1994 (ΦΕΚ 90 Α') «περί ίδρυσης 
Νομαρχιακής Αυτοδιοίκησης κ.λπ. και τον Οργανισμό Νο¬ 
μαρχιακής Αυτοδιοίκησης που δημοσιεύτηκε και ισχύει 
από 15.5.1995>(ΦΕΚ 397 Β'). 

3. Το υπ’ αριθ. 425/14.7.1997 έγγραφο της Κοινότη¬ 
τας Πολυλόφου. 

4. Τις διατάξεις του Ν. 2026/92 και το σχετικό Π.Δ/γμα 


28/28.1.1993 (ΦΕΚ 9Α/5.2.1993) για έγκριση τροποποι¬ 
ήσεων και καθορισμό όρων και περιορισμών δόμησης από 
τους Νομάρχες. 

5. Την υπ’ αριθ. 27/7.10.1997 πράξη του Συμβουλίου 
Χωροταξίας Οικισμού και Περιβάλλοντος του Νομού Ιωαν¬ 
νίνων. 

6. Την υπ’ αριθ. 307/25.4.1988 απόφαση Νομάρχη 
(ΦΕΚ 394/Δ/6.6.1988), αποφασίζουμε: 

Εγκρίνεται η τροποποίηση της 307/25.4.1988 Απόφα¬ 
σης ως προς τα όρια του Οικισμού Λυκοστάνης της Κοινό¬ 
τητας Πολυλόφου Νομού Ιωαννίνων όπως φαίνεται στο 
συνημμένο τοπογραφικό διάγραμμα κλίμακας 1:5.000. 

Κατά τα λοιπά ισχύει η υπ’ αριθ. 307/25.4.1988. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 4 Δεκεμβρίου 1997 
Ο Νομάρχης 

ΝΙΚΟΛΑΟΣ ΖΑΡΜΠΑΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3527 (4) 

Επέκταση ρυμοτομικού σχεδίου σε οριοθετημένη περιοχή 
του οικισμού Χριστού Ν. Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του από 24.4.1985 Π.Δ/τος, που τρο¬ 
ποποιήθηκαν με τα από 14.2.1987 και 25.4.1989 Π.Δ/τα 
και όπως εφαρμόσθηκαν για τον οικισμό με την ΤΠ/ΕΓΙΑ 
11636/24.11.1987 (ΦΕΚ 1267 Δ) απόφαση Νομάρχη 
Σερρών. 

2. Τις διατάξεις του από 20.8.1985 Π.Δ/τος (ΦΕΚ 414 

Δ’) «Πολεοδόμηση και επέκταση οικισμών της χώρας μέχρι 
2000 κατοίκους.». 

3. Τις διατάξεις του Α.Ν. 314/1968 (ΦΕΚ 47 Α'), που 
τροποποιήθηκαν και συμπληρώθηκαν με το υπ’ αριθ. 
1018/71 Ν.Δ/γμα (ΦΕΚ 220 Α') και με την παρ. 3 του άρ¬ 
θρου 34 του Ν. 1577/85 (ΦΕΚ 210 Α'). 

4. Τη με αριθ. πρωτ. 4985/22.1.1991 βεβαίωση της 
Υπηρεσίας, με την οποία θεωρήθηκε το διάγραμμα κοινο¬ 
τικής έκτασης ως προς τα πλάτη των δρόμων και ως προς 
το άρτιο και οικοδομήσιμο των οικοπέδων που προκύ¬ 
πτουν. 

5. Το γεγονός ότι με το Π.Δ/γμα 347/25.8.1993 (ΦΕΚ 
146 Α') εκφυλλίζεται το οικοδομήσιμο τμήμα των με αριθ. 
2,3,4, 5,21,22 και 23 οικοπέδων, που φαίνονται στο το- 
πογραφικό διάγραμμα το θεωρημένο από τον Πρόεδρο 
της Κοιν/τας (20 μ. από το όριο της εθνικής οδού). 

6. Την υπ’ αριθ. 38/1997 απόφαση του Κοινοτικού Συμ¬ 
βουλίου Χριστού. 

5. Την υπ' αριθ. 63/19.11.1997 γνωμοδότηση του Συμ¬ 
βουλίου ΧΟΠ Ν. Σερρών. 

6. Τις διατάξεις του άρθρου 29Α του Ν. 1558/1985, 


που προστέθηκαν με το άρθρο 27 του Ν. 2081/1992, 
αποφασίζουμε: 

1. Την επέκταση του ρυμοτομικού σχεδίου Χριστού 
στην περιοχή εντός των ορίων του οικισμού, προς Ανατο- 
λάς, ως προς: 

- Την αύξηση του εμβαδού των υπαρχόντων Ο.Τ. 34 και 
41, τη δημιουργία νέου Ο.Τ. 44, στα οποία περιλαμβάνουν 
τα με αριθ. 1 έως 23 οικόπεδα και χώρου παιδικής χαράς. 

- Το χαρακτηρισμό των Ο.Τ. 45, 46 και 47 ως χώρων 
πρασίνου. 

- Τη μορφή και τα πλάτη των δρόμων και πεζοδρόμων 
και όπως τα παραπάνω φαίνονται στο τοπογραφικό διά¬ 
γραμμα, σε κλίμακα 1:1000, το θεωρημένο από τον Πρόε¬ 
δρο της Κοινότητας. 

2. Οι γενικοί όροι δόμησης καθορίζονται όπως ορίζονται 
στις παρ. III. Α. 1.1. III. Α, 2.1, III, Α. 3. και IIIΑ. 4.1 της ΤΠ/ 
ΕΠΑ 11636/24.11.1987 απόφασης Νομάρχη Σερρών. 

3. Επί πλέον ισχύουν οι ειδικοί όροι δόμησης που ορίζει 
η πιο πάνω απόφαση. 

4. Κατά τα λοιπά ισχύουν οι διατάξεις του από 
24.4.1985 Π.Δ/τος, που τροποποιήθηκαν με τα από 
14.2.1987 και 25.4.1989 Π.Δ/τα. 

5. Η απόφαση αυτή, μαζί με το τοπογραφικό διάγραμμα, 
σε κλίμακα 1:1000, που τη συνοδεύει να δημοσιευθούν 
στην Εφημερίδα της Κυβερνήσεως, έχοντας ισχύ από τη 
δημοσίευσή τους. 

6. Από τις διατάξεις της απόφασης αυτής δεν προκαλεί- 
ται δαπάνη σε βάρος του Προϋπολογισμού της Κοινότητας 
Χριστού. 

Σέρρες, 1 Δεκεμβρίου 1997 
Ο Νομάρχης 

ΑΝΑΣΤΑΣΙΟΣ ΚΑΡΥΠΙΔΗΣ 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


10527 


10528 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

(5) 

Γνωστοποίηση παρακατάθεσης αποζημίωσης έκτασης 
που απαλλοτριώθηκε λόγω προσκύρωσης στον Δήμο 
Αμαρουσίου υπέρ Αικατερίνης συζ. Γεωργ. Κωλέττη. 

Δια της υπ’ αριθ. 5571/96 τελεσίδικης απόφασης του 
Εφετείου Αθηνών 1) τελεσιδίκως καθορίστηκε ως τιμή 
μονάδας αποζημίωσης των εκτάσεων που κείνται στο Ο.Τ. 
106 και απαλλοτριώθηκαν αναγκαστικά λόγω προκύρω- 
σης σε εφαρμογή του ρυμοτομικού σχεδίου του Δήμου 
Αμαρουσίου, εγκριθέντος με το από 3.9.1936 Β.Δ., όπως 
αυτές εμφαίνονται στο από 24.5.1985 τοπογραφικό διά¬ 
γραμμα του πολ. υπομηχανικού Δ. Παπακωνσταντίνου που 
συνοδεύει την με αριθ. 13/1985 πράξη τακτοποίησης οι¬ 
κοπέδων της Υπηρεσίας Πολεοδομίας Αμαρουσίου: α) για 
την έκταση την εμφαινομένη υπό τα στοιχεία 4 - 5 - 6 - 7 
-8-9-10-11-12-13-4 (της οποίας δικαιούχος εί¬ 
ναι η εφεσείουσα Αικατερίνη συζ. Γεωργ. Κωλέττη) το 
ποσό των 27.000 δρχ. ανά μ2 και β) για την έκταση με τα 


στοιχεία 1 - 2- 3- 4-1 (της οποίας δικαιούχος είναι ο 
εφεσίβλητος Αθανάσιος Σαμαράς) στο ποσό των 20.000 
δρχ. ανά μ2.2) Καταδίκασε τον εφεσίβλητο στα δικαστικά 
έξοδα της εκκαλούσας εκ δρχ. 502.765 δρχ. και την εκκα- 
λούσα στα δικαστικά έξοδα του εφεσίβλητου εκ δρχ. 
335.910. 

Προς πλήρη αποζημίωση σύμφωνα με τα παραπάνω της 
πρώτης ιδιοκτήτριας Αικατερίνης Κωλέττη, ο Αθανάσιος 
Σαμαράς κατέθεσε υπέρ αυτής στο Ταμείο Παρακαταθη¬ 
κών και Δανείων το ποσό των επτά εκατομμυρίων πεντα- 
κοσίων ενενήντα χιλιάδων διακοσίων εξηνταπέντε 
(7.590.265) δρχ., εκδοθέντος σχετικά του υπ’ αριθ. 
3936/14.10.1997 Γραμματίου του άνω Ταμείου. 

Αθήνα, 16 Δεκεμβρίου 1997 

Ο συντάξας δικηγόρος 
ΣΠΥΡΟΣ Β. ΠΑΠΑΜΙΧΑΛΗΣ 

(Αριθ. διπλ. είσπρ. ΔΟΥ Γ Αθηνών 2863484/ 
17.12.1997) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


